Ko tētahi āwangawanga nui i puta ko te whakapūteatanga—me pēnei ana ki? I te mea he māharahara anō tērā nōku nei kia kaua e Makitānara ko tātou nei Matariki, kia kaua Rua Tāra Toa, Te Warewhare tō tātou nei hararei Matariki, kia mau tonu ki tonu ki tōna taketaketanga, kia mau tonu ki tōna ki te ia o tōna hōhonutanga ki tana piringa ki te taiao, te taiao ki te tangata, te tangata ki te whānau, te whānau ki te hapori, te hapori ki te iwi, otirā ki a tātou katoa. Nō reira, i rangona i aku nei taringa tērā o ngā āwangawanga he āwangawanga anō tērā anō hoki nei, heoi ko te mea nui i a tātou e whakarite rautaki ana mō tēnei kaupapa me āta whakaarohia tātou ki roto i ngā kaupapa here ka puta mai i te ture me ōna waeture anō hoki.